***Αντωνόπουλος Ιωάννης 0711103***

**Δεν θυμώνω, αθλούμε. Δεν χτυπάω, συγχαίρω!**

**Σκοπός** αυτού του προγράμματος Αγωγής Υγείας είναι να ελαττώσει ή ακόμα και να εξαλείψει τη βία μέσα στο μάθημα της φυσικής αγωγής αλλά και εκτός σχολείου στο ελεύθερο παιχνίδι των παιδιών. Ως κύρια δραστηριότητα έχει αυτή του ποδοσφαίρου ως άθλημα που παίζεται πιο συχνά από παιδιά δημοτικού και γυμνασίου. Επιμέρους στόχοι του προγράμματος είναι να φέρει τα παιδιά στο σημείο να αντιλαμβάνονται για ποιους λόγους έχουν επιθετικότητα μέσα στο παιχνίδι και τεχνικές χαλαρώσεις ώστε να μπορούν να λύνουν τις διαφωνίες τους με ήπιους και ειρηνικούς τρόπους. Το πρόγραμμα αυτό μπορεί εύκολα να εφαρμοστεί στο περιβάλλον του σχολείου (με εξαίρεση κάποιες εργασίες που αναθέτονται στα παιδιά εκτός σχολείου) και σε μαθητές 5ης και 6ης δημοτικού.

**Λόγοι** για τους οποίος το πρόγραμμα «Δεν θυμώνω, αθλούμε. Δεν χτυπάω, συγχαίρω» είναι αναγκαίο είναι αυξανόμενη με το πέρασμα των χρόνων επιθετικότητα στα ποδοσφαιρικά γήπεδα που έχει αντίκτυπο και στη σχολική φυσική αγωγή. Η επιθετικότητα που δείχνουν οπαδοί και αθλητές των ποδοσφαιρικών ομάδων, αλλά και η ενισχυμένη προβολή τέτοιων συμπεριφορών από την τηλεόραση, κάνει τα παιδιά πιο επιθετικά μέσα στο παιχνίδι της σχολικής τάξης την ώρα της γυμναστικής. Καθώς τα παιδιά σε αυτές τις ηλικίες έχουν αρχίσει και διαμορφώνουν τον αθλητικό τους χαρακτήρα, δηλαδή τον τρόπο με τον οποίο θα φέρονται σε αθλητικές ομαδικές δραστηριότητες, είναι καλύτερο να εφαρμόσουμε το πρόγραμμα στις τάξεις 5η και 6η δημοτικού.

**Προσδοκόμενα αποτελέσματα:** Μετά το πέρας του προγράμματος περιμένουμε οι μαθητές να είναι ικανοί να αναγνωρίζουν και να ελέγχουν μια κατάσταση έντασης σε ένα παιχνίδι που παίζουν τα ίδια όπως και τεχνικές ηρεμίας για να μπορούν να διαχειριστούν τέτοιες καταστάσεις. Επίσης θα πρέπει να μπορούν να αναγνωρίζουν μια επικείμενη επιθετική κατάσταση / συμπεριφορά και να πράττουν ενέργειες για την αποφυγή της.

**Περιεχόμενα Προγράμματος:**

Το πρόγραμμα θα αποτελείται από 6 μαθήματα που περιγράφονται παρακάτω:

1ο μάθημα

Σκοπός: Αυτοαξιολόγηση της επιθετικότητας των μαθητών.

Μέσα: Παιχνίδι ποδοσφαίρου και ερωτηματολόγια μέτρησης της επιθετικότητας

Ενδεικτική δραστηριότητα: Τα παιδιά θα χωρίζονται σε ισάριθμες και κατά δύναμη ισάξιες ομάδες και θα παίζουν ένα δεκαπεντάλεπτο παιχνίδι ποδοσφαίρου. Τα ερωτηματολόγια θα συμπληρώνονται από τα παιδιά μετά από το παιχνίδι.

2ο μάθημα

Σκοπός: Ενημέρωση των μαθητών από τους δασκάλους τους, για της επιρροή που έχουν τα μέσα μαζικής ενημέρωσης πάνω στους φιλάθλους όσον αφορά την βία και της επιθετικότητα.

Μέσα: προσωπική ενημέρωση από τους δασκάλους με σκοπό να προετοιμάσουν τα παιδιά για τις εργασίες που ακολουθούν στα επόμενα μαθήματα.

Ενδεικτική δραστηριότητα: αφιέρωση ενός μαθήματος γλώσσας για την ενημέρωση των μαθητών.

3ο μάθημα

Σκοπός: Να αρχίσουν οι μαθητές να ανακαλύπτουν κομμάτια γραπτού λόγου που είναι επικίνδυνα και προβάλλουν την επιθετικότητα.

Μέσα: αποκόμματα εφημερίδων και περιοδικών.

Ενδεικτική δραστηριότητα: Ζητείται από τους μαθητές να φέρουν την επόμενη μέρα ένα απόκαμα εφημερίδας ή περιοδικού ο καθένας που κατά τη γνώμη του υπάρχει δήλωση αθλητών ή προπονητών ή άλλων προσώπων του ποδοσφαίρου που είναι έντονη, φανατισμένη και προβάλει την επιθετικότητα και τη βία. Κάποιες λέξεις κλειδιά θα δοθούν στα παιδιά για την βοήθειά τους (π.χ. εφημερίδα που να έχει κεντρικό τίτλο «η μάχη των τιτάνων» ή κάτι τέτοιο)

4ο μάθημα

Σκοπός: περεταίρω προσωπική αναζήτηση των μαθητών για οπτικοακουστικό υλικό στο διαδίκτυο. Ανάλυση αυτό του υλικού και κατανόηση των καταστάσεων.

Μέσα: βίντεο στο youtube και άλλους ιστότοπους

Ενδεικτική δραστηριότητα: Τα παιδιά ζητείται να αναζητήσουν στο διαδίκτυο εικόνες και βίντεο με σκηνές αθλητικής βία. Αυτά προβάλλονται μέσα στην τάξη και μετά συζητούνται θέματα όπως: τι οδήγησε τον κάθε παίκτη να προβεί σε επιθετική ενέργεια, πως θα μπορούσε να αποφευχθεί και ποιες πρέπει να είναι οι κυρώσεις.

5ο μάθημα

Σκοπός: εκμάθηση τεχνικών χαλάρωσης και διαχείρισης επιθετικών καταστάσεων.

Μέσα: μάθημα τύπου διάλεξης στο προαύλιο και πρακτική νοερή εφαρμογή.

Ενδεικτική δραστηριότητα: Ο δάσκαλός υποδεικνύει στα παιδιά πως πρέπει να φέρονται σε μια κατάσταση και μετά δημιουργεί μια υποθετική τέτοια κατάσταση. Τα παιδιά μπαίνουν στη μέση να αποτρέψουν ένα καυγά και να ηρεμίσουν τους «συμπαίκτες τους».

6ο μάθημα

Σκοπός: Επαναξιολόγηση της συμπεριφοράς των μαθητών από τους ίδιους μετά από ένα παρόμοιο παιχνίδι με το πρώτο μάθημα.

Μέσα: Παιχνίδι ποδοσφαίρου, ερωτηματολόγια.

Ενδεικτική δραστηριότητα: Τα παιδιά παίζουν ένα δεκαπεντάλεπτο παιχνίδι όπως ακριβώς και στο μάθημα 1. Μετά αυτοαξιολογούν τους εαυτούς τους με τα ίδια ερωτηματολόγια που συμπλήρωσαν και στο πρώτο μάθημα. Τέλος ο δάσκαλός παρουσιάζει στα παιδιά (και στους υπεύθυνους του προγράμματος) αν το πρόγραμμα είχε επιτυχία, δηλαδή αν τα παιδιά έχουν τροποποιήσει την συμπεριφορά τους μέσα στο παιχνίδι για να είναι λιγότερο έως καθόλου επιθετική.

**Ανάλυση 4ου μαθήματος:**

Για το συγκεκριμένο μάθημα ο δάσκαλος της κάθε τάξης θα πρέπει από τις προηγούμενες μέρες να έχει αναθέσει στον κάθε μαθητή να βρει ένα βίντεο σε οποιονδήποτε ιστότοπο που να απεικονίσει ένα γεγονός αθλητικής βίας ή επιθετικής συμπεριφοράς. Αφού γίνει αυτό τα παιδιά χωρίζονται σε ομάδες των τεσσάρων ατόμων και βλέπουν τα βίντεο από ένα υπολογιστή και για το κάθε βίντεο θα πρέπει να συζητήσουν και να βγάλουν ένα συμπέρασμα για τα παρακάτω θέματα:

* Τι είδους παράβαση κάνει ο εικονιζόμενος στο βίντεο παίκτης;
* Τι νομίζεται ότι οδήγησε τον παίκτη να προβάλει επιθετική συμπεριφορά ή να ασκήσει βία σε συμπαίκτη του; Τι πληροφορίες δίνει η πηγή του βίντεο για αυτή την συμπεριφορά;
* Πως θα μπορούσε ο ίδιος ο παίκτης να αποτρέψει αυτή του τη συμπεριφορά;
* Τι θα κάνατε εσείς στη θέση του παίκτη; Θεωρείται σωστό αυτό που θα κάνατε;
* Τι θα κάνατε αν ήσασταν συμπαίκτης του;
* Τι θα κάνατε αν ήσασταν αντίπαλος;

Αυτά τα θέματα/ερωτήσεις βάζουν τα παιδιά να φανταστούν μια κατάσταση και να αναλογιστούν τι θα έκαναν αν αντιμετώπιζαν αυτήν την κατάσταση από διάφορες οπτικές γωνίες. Επίσης συζητούν μεταξύ τους και ανταλλάσσουν πολύτιμες απόψεις. Μόλις η κάθε ομάδα έρθει σε μια συμφωνία για το κάθε θέμα το παρουσιάζει στην τάξη. Ο δάσκαλος ρωτάει μερικούς μαθητές από άλλες ομάδες ποια είναι η άποψή τους και τέλος παραθέτει την ορθότερη συμπεριφορά που θα έπρεπε να είχε κάποιος στη κάθε κατάσταση.

**Αξιολόγηση προγράμματος:**

Όπως αναφέρθηκε και νωρίτερα στα περιεχόμενα (μάθημα 1 και 6) θα υπάρξει ένα ερωτηματολόγιο αξιολόγησης της επιθετικότητας και της συμπεριφοράς που θα συμπληρώσουν οι ίδιοι οι μαθητές βάση την εμπειρία τους από το παιχνίδι. Σκοπός του προγράμματος είναι να ελαττώσει μηδενίσει την αθλητική σχολική βία στο μάθημα της φυσικής αγωγής. Αν καταφέρει και αλλάξει την στάση των μαθητών απέναντι στη αθλητική βία τότε θα έχει πετύχει το στόχο του. Η υπόθεση του προγράμματος είναι πως η βαθμολογία του ερωτηματολογίου πριν (μάθημα 1ο ) από την εφαρμογή των μαθημάτων ενημέρωσης θα είναι μεγαλύτερη από ότι μετά (μάθημα 6ο) την εφαρμογή. Αυτό σημαίνει πως η επιθετικότητα που παρουσίασαν τα παιδιά στο πρώτο παιχνίδι είναι μικρότερη από ότι στο δεύτερο (οι ερωτήσεις στο ερωτηματολόγιο θα έχουν αρνητικό χαρακτήρα, για παράδειγμα: «είχα σκοπό να χτυπήσω οποιονδήποτε μου έκανε φάουλ ενώ πήγαινα να βάλω γκολ» 1(καθόλου)-5(πάρα πολύ)). Στατιστικά σημαντική μείωση στη βαθμολογία των ερωτηματολογίων θα σημαίνει και το ανάλογο ποσοστό επιτυχίας του προγράμματος.